stanford-oval/wikipedia huggingface dataset:
Nokia C7-00
Yhteydet > Toimintataajuudet

GSM/EDGE 850/900/1800/1900 MHz
WCDMA 850/900/1700/1900/2100 MHz
Automaattinen vaihto taajuuksien välillä
Offline-toimintamoodi
Sovellukset

PC sovellukset: Nokia Ovi Suite, Nokia Ovi Player
Internetsovellukset: Nokia Ovi Store, internetselain, Messaging, Ovi Kartat,Ovi Mail, Chat
Sovellukset > Henkilökohtaisten tietojen hallinnointi

Yhteystiedot
Kalenteri
Tehtävälista
Muistiinpanot
Ääninauhuri
Laskin
Kello
Sovellukset > Navigointi

Sisäänrakennettu GPS A-GPS-toiminnolla
Ovi Kartat ilmaisella navigoinnilla
Kamera > Valokuvaus

Kahdeksan megapikselin kamera
Koko näytön suuruinen 16:9 kuvasuhteen etsin
Valokuvien tallennusmuodot: JPEG/EXIF
2× digitaalinen zoom kuville
3× digitaalinen zoom videoille
Toinen kamera etupuolella videopuheluille (VGA, 640 × 480 pikseliä)
Kasvojentunnistusohjelmisto
Kamera > Video

Pääkamera
Videon tallennus kolmella eri laatuvaihtoehdolla 3gp, MP4 ja HD (720p)
Etukamera eli kakkoskamera, VGA (640 × 480 pikseliä)
Kamera > Videoiden jako ja toisto

HD 720p videotoisto
WebTV -widgetit paikallisten ja maailmanlaajuisten internet-suoratoistotelevisio-ohjelmien katseluun
Videopuhelut ja tuki videoiden jakamiselle (WCDMA-verkkopalvelut)
Musiikkiominaisuudet

Musiikkikoodekit: MP3, WMA, AAC, eAAC, eAAC+, AMR-NB, AMR-WB
FM-lähetin (88,1–107,9 MHz)
Nokia Oro

Nokia Oro on toukokuussa 2011 julkaistu Nokian luksuspuhelinmalli, joka muistuttaa hyvin paljon C7:aa sekä tekniikaltaan että myös ulkonäöltään. Siinä on 18 karaatin kullasta tehty kehys, safiirinen valikkonäppäin sekä takakansi skotlantilaista nahkaa. Oro on italiaa ja tarkoittaa "kultaa". Oroa myydään Eurooppaan, Kiinaan, Lähi-itään ja Venäjälle.
Nokia Oro > Eroja

Mitat: 117 × 58 × 12 mm (C7: 117 × 57 × 11 mm)
Paino: 132 g (C7: 130 g)
Värivaihtoehdot: tumma/vaalea (C7: huurteinen metalli/hiilenmusta/mahonginruskea)
Hintaluokka: n. 1 000 euroa (C7: 270–370 euroa)
Aiheesta muualla

Wikimedia Commonsissa on kuvia tai muita tiedostoja aiheesta .
Käyttöohjeet (Arkistoitu – Internet Archive)
Nokia C7-00 – Tuki
Nokia C7 – GSMArena (englanniksi)
OLED-aktiivimatriisinäyttö
Taustalaulaja

Taustalaulaja on henkilö, joka laulaa yhdessä yhtyeen varsinaisen laulajan kanssa, esimerkiksi kertosäkeen aikana. Taustalaulaja on usein merkittävä henkilö yhtyeessä, sillä hänen avullaan laulusta saadaan monipuolisempaa. Taustalaulajina toimivat yleensä yhtyeen kitaristit ja basistit, toisinaan myös rumpalit ja kosketinsoittajatkin. Joskus, varsinkin levytettäessä, taustalaulajana voi toimia myös yhtyeen ulkopuolinen jäsen, niin sanottu vieraileva artisti. Äänitteitä tehtäessä varsinainen laulaja saattaa laulaa myös taustalauluraitoja. Toisinaan taustalaulajalla on oma stemma, jota hän laulaa.
Tuplaaja on rap-artistin konsertissa esiintyvä taustalaulaja, joka räppää artistin mukana kappaleiden avainriimejä tai -sanoja. Hänellä saattaa olla konsertissa myös pieniä soolo-osuuksia.
Tampaja

| Tampaja |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°14′00″N, 24°25′00″E
Järvinumero:  81.057.1.004 
Mittaustietoja
Pinnankorkeus:  48,2 m 
Rantaviiva:  5,9 km 
Pinta-ala:  1,04 km² 
Tilavuus:  0,0062 km³
Keskisyvyys:  6 m 
Suurin syvyys:  14,5 m 
 fiTampaja 
Tampaja on runsaan neliökilometrin laajuinen järvi Kirkkonummella. Järvi on vähäravinteinen ja kirkasvetinen. Sen vedet laskevat Loojärven kautta Espoonlahden pohjukkaan.
Tampajan ympärillä on useita järviä ja lampia, lähimpänä niistä koillisessa sijaitseva Särkijärvi, jota erottaa Tampajasta muutaman kymmenen metrin levyinen kannas. Luoteessa on Hepari, lännessä Petäjärvi, etelässä Juusjärvi ja kaakossa Lapinkylänjärvi. Tampajan etäisyys Kirkkonummen keskustasta on noin kaksitoista kilometriä pohjoiseen; etäisyys Helsingin keskustasta on noin 30 kilometriä länsiluoteeseen. Kirkkonummen pohjoisin taajama, Veikkola, sijaitsee kolmisen kilometriä Tampajan pohjoispuolella.
Tampaja on saareton. Sen ympäristö on metsäistä, haja-asutusta on runsaasti. Tampaja saa valuma-alueeltaan hajakuormitusta, vuonna 2013 sen vesi luokiteltiin hyvänlaatuiseksi.
Aiheesta muualla

Hagerlund.net: Kirkkonummen uimarannat: Tampajan uimaranta
Tampereen yliopiston Porin yksikkö

Tampereen yliopiston Porin yksikkö toimii Porin yliopistokeskuksessa.
Tampereen yliopiston Porin yksikkö on Tampereen yliopiston Porissa sijaitseva yksikkö, jossa järjestetään teknillisen sekä humanistisen alan yliopistokoulutusta. Se toimii Porin yliopistokeskuksessa, jossa on toimintaa myös Turun yliopistolla.
Yksikön alku juontaa juurensa vuoteen 1983, jolloin Tampereen teknillisen yliopiston (silloisen Tampereen teknillisen korkeakoulun) Porin täydennyskoulutuskeskus perustettiin. Myöhemmin myös Tampereen yliopisto perusti Poriin oman yksikkönsä, mutta vuoden 2019 alusta molemmat siirtyivät Tampereen korkeakoulufuusion myötä osaksi uutta Tampereen yliopistoa ja sen Porin yksikköä. Yksikön teekkareiden opiskelijajärjestönä toimii vuonna 2003 perustettu Porin teekkarit. Lisäksi yliopistokeskuksella on yhteinen opiskelijajärjestö Pointer ry.
Tampereen yliopiston Porin yksikössä on noin 500 opiskelijaa ja 75 henkilökunnan jäsentä. Yksikön opetukseen voivat osallistua kaikki Tampereen yliopiston, Porin yliopistokeskuksen sekä avoimen yliopiston opiskelijat.
Porin yliopistokeskusta.
Tausret

Tausret oli Egyptiä 19. dynastian aikaan vuosina 1188–1186 eaa. hallinnut faarao-kuningatar. Hän oli 19. dynastian viimeinen faarao.
Tausret oli alun perin faarao Seti II:n toinen vaimo ja kuningatar. Jo Setin hallitusaikana Tausret nousi varsin merkittävään asemaan. Seti mm. määräsi hänelle valmistettavaksi haudan Kuninkaiden laaksoon. Setin kuoltua ja hänen poikansa Siptahin noustua valtaan Tausret otti todellisen vallan kansleri Bayn kanssa ryhtymällä mahdollisesti sijaishallitsijaksi. Siptahin nuoren iän ja sairauden takia Tausret hoiti todennäköisesti valtion johdon koko Siptahin hallituskauden ajan. Siptahin kuoltua Tausret kruunautti itsensä faaraoksi kuningatar Hatsepsutin tapaan.
Tausret haudattiin todennäköisesti hautaansa Kuninkaiden laaksossa (hauta KV14), mutta Ramses III otti haudan myöhemmin käyttöönsä isäänsä Setnakhtia varten. Tausretin muumiota ei ole tunnistettu, mutta haudasta KV35 (Amenhotep II) löytynyt naisen muumio on mahdollisesti hänen.
| 0 | 1 | 2 |
| --- | --- | --- |
| Edeltäjä: Siptah | Egyptin faarao 19. dynastia | Seuraaja: Setnakht |
Tanya

Tanya voi tarkoittaa:
Tanya, etunimi, nimen Tanja englanninkielinen vastine
Tanya eli Lara Saint Paul (1945–2018), italialainen laulaja
Tanya, vuoden 1995 hurrikaani Atlantin valtamerellä
Tanya, hahmo Mortal Kombat -videopelisarjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tanya”, voi hakea sivunnimihaulla, laajalla sivunnimihaulla tai tekstihaulla.
Teotónio de Bragança

Teotónio de Bragança (2. elokuuta 1530 Coimbra – 29. heinäkuuta 1602) oli portugalilainen roomalaiskatolinen arkkipiispa. Hänestä tuli jesuiitta 12. heinäkuuta 1549, ja hänet nimitettiin Évoran arkkihiippakunnan koadjuuttoriarkkipiispaksi 4. heinäkuuta 1578. Piispaksi vihkiminen seurasi 19. lokakuuta.
Bragançasta tuli Évoran arkkipiispa 7. joulukuuta 1578. Hän konsekroi Luis Cerqueiran piispaksi. Hän kuoli 71-vuotiaana virassa.
Teijula

Teijula on kylä Liedossa ja nykyään osa Liedon keskustaajamaa. Kylässä Aurajoen tuntumassa sijaitseva Teijulan ratsutila tuli vuonna 1920 Liedon kunnan omistukseen, ja Liedon kunnantoimisto toimi sen päärakennuksessa vuosina 1947–1956. Vuodesta 2009 ratsutila on toiminut vuokrattavana kokoustilana.
Taksvärkkiliike

Taksvärkkiliike on nuorison, varsinkin koululaisten, hyväntekeväisyysliike, joka sai alkunsa Ruotsissa vuonna 1961. "Taksvärkki-päivänä" keräykseen osallistuvat koululaiset työskentelevät päivän ajan koulun ulkopuolella ja lahjoittavat työnsä tuoton keräykselle.
Taksvärkkiliike ja keräystoiminta

Taksvärkkiliike sai alkunsa Ruotsissa vuonna 1961, kun opiskelijat halusivat kunnioittaa lento-onnettomuudessa menehtyneen YK:n pääsihteeri Dag Hammarskjöldin muistoa. Rauhan rakentajana ja maailmanlaajuisen yhteisvastuun puolestapuhujana tunnetun Hammarskjöldin muistoksi perustettiin keräys, ”en dag för Dag” (suom. päivä Dagia varten). Pian Taksvärkki levisi myös muihin Pohjoismaihin. Suomessa nimi otettiin päivätöiden historiasta.
Suomeen keräys ennätti vuonna 1967, jolloin koululais- ja opiskelijajärjestöt keräsivät rahaa Peruun. Ensimmäisen kolmen vuoden aikana keräystä olivat järjestämässä koululaiset ja opiskelijat, sen jälkeen mukaan tulivat järjestöt, muun muassa eri opiskelija-, palkansaaja- ja kirkon nuorisotyön järjestöt.
1970- ja 1980-luvulla Taksvärkkikeräyksiä järjestettiin muutaman vuoden välein, mutta 1990-luvun puolivälistä lähtien keräys on järjestetty vuosittain ja siitä on tullutkin jokavuotinen perinne suuressa osassa Suomen kouluja.
Taksvärkki ry perustettiin vuonna 1989 jatkamaan Taksvärkkitoimikuntien työtä. Kehitysyhteistyön pitkäjänteisyyden säilyttämiseksi järjestölle perustettiin pysyvä toimisto vakinaisine henkilökuntineen. Tällä hetkellä Taksvärkki ry:ssä työskentelee kuusi palkattua työntekijää.
Aiheesta muualla

Taksvärkki ry
Talladega Superspeedway

| Talladega Superspeedway |
| --- | --- |

Sijainti:  Talladega, Alabama  Yhdysvallat
Radan pituus:  4,28 km
Mutkia:  4
Rataennätys:  0.44,998 ( Bill Elliott NASCAR, 1987)
Suurimmat tapahtumat:  NASCAR, Aaron’s 499, GEICO 500
Talladega Superspeedway on moottoriurheilurata Talladegassa, Alabaman osavaltiossa Yhdysvalloissa, jota NASCAR -sarja käyttää kilparatanaan. Vuonna 1969 avatulla radalla on mittaa 4,28 kilometriä, ja radan nykyinen katsomokapasiteetti on 80 000 paikkaa.
Pitkien suorien myötä NASCAR-kilpailuissa autojen nopeuksia joudutaan mekaanisesti rajoittamaan. Kyseistä menetelmää käytetään Talladegan lisäksi nykyään ainoastaan Daytona International Speedwayllä, joka on toinen perinteinen ovaalirata.
Talladega Superspeedwayn yhteydessä sijaitsee ansioituneille kunniakuljettajille ja tiiviisti moottoriurheilun parissa työskennelleille henkilöille tarkoitettu International Motorsports Hall of Fame -kunniagalleriamuseo.
Aiheesta muualla

Kuvia tai muita tiedostoja aiheesta Talladega Superspeedway Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Teemu Laine

| Teemu Laine |
| --- | --- |

Henkilötiedot
Syntynyt: 9. elokuuta 1982 (ikä 42) Helsinki
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  90 kg
Pelinumero:  92
Pelaajaura
Pääsarjaura:  1999–2017
Aik. seurat:  Jokerit (SML) Kiekko-Vantaa (Mestis) Tappara (SML) TPS (SML) Dinamo Minsk KHL Donbass Donetsk (KHL) HV71 SHL
NHL-varaus:  2. kierros, 39. varaus, 2000 New Jersey Devils
Teemu Laine (s. 9. elokuuta 1982 Helsinki) on suomalainen entinen jääkiekkoilija, pelipaikaltaan laitahyökkääjä. Hän pelasi viimeksi HV71:n joukkueessa SHL:ssä.
Ura

Laineen kasvattajaseura on Jokerit, jossa hän pelasi koko junioriuransa. SM-liigauransa hän aloitti Jokereissa, jossa hän pelasi kahdeksan kautta vuosina 1999–2004. New Jersey Devils varasi Laineen NHL:ään vuonna 2000 toisella kierroksella, vuorolla 39. Jokereista Laine siirtyi kolmeksi kaudeksi Tapparaan 2004–2007. Kaudella 2006–2007 Laine teki siihenastisen henkilökohtaisen piste-ennätyksensä, 30 pistettä, ja otti 136 rangaistusminuuttia.
Laine harrasti pikaluistelua SM-tasolla vuosina 1992–2000 ennen varaustaan NHL:ään. Hän edusti Helsingin Työväen luistelijoita. Hänen siskonsa Johanna Mäki (o.s. Laine) on monikymmenkertainen pikaluistelun Suomen mestari ja arvokisaedustaja.
Kaudeksi 2007–2008 Laine siirtyi Turun Palloseuraan. Hän rikkoi edellisellä kaudella saavuttamansa piste-ennätyksen tekemällä 45 tehopistettä. Koko sarjan pistepörssissä Laine sijoittui kolmanneksitoista ja voitti Veikkauksen vedonlyönnin kultainen kypärä -palkinnon olemalla sarjan pelaajista useimman ottelun ajan joukkueensa paras pistemies. 
Laine teki 11.10.–27.12.2007 peräti 21 ottelussa peräkkäin vähintään yhden pisteen ottelua kohden. SM-liigan pisin pisteputki on Raimo Helmisellä, 22 ottelua.
Laine pelasi kaudella 2007–2008 myös ensimmäiset aikuisten maaottelunsa Euro Hockey Tourin Moskovan-turnauksessa.
Seuraavalle kaudelle 2008–2009 Laine suuntasi Ruotsin Elitserieniin HV-71:een vuoden sopimuksella. Ensimmäisellä kaudellaan Laine pääsi seuransa HV-71:n mukana Elitserienin pudotuspeleissä aina loppuotteluihin saakka, häviten siellä kuitenkin Färjestadsille. Huhtikuussa 2010 Laine ratkaisi jääkiekon Ruotsin mestaruuden HV-71:lle ja oli pudotuspelien pistetilastossa jaetulla kolmannella sijalla 13 tehopisteellä (5+8).
Kesällä 2009 Laine teki HV-71:n kanssa kahden vuoden jatkosopimuksen, joka ulottui keväälle 2011 saakka. Kaudeksi 2011–2012 hän siirtyi KHL:aan. KHL:ssa Laine pelasi kaudet 2011–2014 edustaen Dinamo Minskia ja Donbass Donetskia. Ukrainalaisjoukkue Donbassa Donetskin jouduttua lopettamaan KHL:ssa Venäjän hyökättyä itä-Ukrainaan Laine siirtyi Ruotsin pääsarjaan, jossa pelasi HV71:n riveissä kolme kautta. Kaksi viimeistä kautta menivät kuitenkin suurelta osin loukkaantumisten merkeissä. Laine kykeni kahden kauden aikana pelaamaan vain 30 ottelua ja ennen kauden 2017–2018 alkua hän totesi ettei polvi kestä enää pelaamista.
Tarkistussumma

Tarkistussumma (engl. checksum) on tietotekniikassa käytetty virheen havaitsemiseen käytettävä koodi, jolla voidaan todeta, onko siirretty, ladattu tai tallennusmedialta luettu tieto ehjää vai siirto-/tallennusvirheiden sotkemaa. Tarkistussumma toimii siten, että datasta muodostetaan algoritmilla vakiokokoinen luku. Datan oikeellisuus voidaan selvittää laskemalla tarkistussumma uudelleen, ja jos se ei täsmää edellisen summan kanssa, data on virheellistä.
Yksinkertaisen tarkistussumman heikkouksia on muun muassa se, että toisaalla datassa oleva virhe voi varsin helposti "kompensoida" toisen virheen ja näin kaksi toisensa kumoavaa pientä virhettä saa datapaketin näyttämään ehjältä. Yleisesti käytettyjä algoritmeja tarkistussumman laskemiseen ovat Adler-32 ja CRC, joilla virheellinen viesti voidaan havaita.
Yleisiä algoritmeja tarkistussummien laskemiseksi ovat mm. Unixin cksum, CRC32. Myös joitakin kryptografisia tiivistealgoritmeja (engl. hash) kuten MD5 ja SHA voidaan käyttää tarkistussummana, mutta niiden tavoitteet eroavat.
Yleisesti ottaen tarkistussumma, joka on laskettu esimerkiksi CRC-algoritmilla, ei voida käyttää tiivisteen tavoin koska se ei ole kryptografisesti vahva: kun useat eri viestit voivat tuottaa saman tarkistussumman tulosta ei voida käyttää tarkistamaan onko sisältö muuttunut tahallisesti (onko se väärennettyä).
Tatra T5B6

| Tatra T5B6 |
| --- | --- |
 Tatra T5B6 Mostissa
Perustiedot
Tyyppi:  raitiovaunu
Valmistaja:  ČKD Tatra
Lukumäärä:  2
Valmistusvuodet:  1976
Liikenteessä:  1978-1990
Museoitu:  1
Istumapaikkoja:  122 (seisomapaikat mukaan lukien)
Tekniset tiedot
Huippunopeus:  65 km/h
Paino:  16 t
Pituus:  14 700 mm
Leveys:  2 600 mm
Korkeus:  3 145 mm
Raideleveys:  1 000 mm ,1524mm
Telit:  2 kpl
Moottori:  4×TM 22
Moottorin teho:  4×77 kW
Vetovoima:  600 V tasavirta
Tatra T5B6 oli kokeellinen raitiovaunu, jonka ČKD Tatra valmisti vuonna 1976.
Historia

Koska Tatran aiemmat tuotteet olivat menestyneet laajasti Neuvostoliitossa, valmistajan oli tarkoitus kehittää uusi uudistettu raitiovaunujen sukupolvi asiakkailleen. Ensimmäisten Tatran tehtaalla suoritettujen koeajojen jälkeen kaksi koekappaletta toimitettiin Mostiin arvioitavaksi, ja ne olivat siellä vuoden. Mostin liikenteen viranomaiset eivät halunneet maksaa T5B6:sta korkeampaa hintaa kuin T3SU:sta eikä enempää tilauksia toimitettu. Alkuperäinen koekappale on yhä Mostissa, mutta sitä ei käytetä säännöllisessä liikenteessä, vaan se on jätetty museoraitiovaunuksi.
Käännös suomeksi
Pentaphylacaceae

| Pentaphylacaceae |
| --- | --- |
 Ternstroemia gymnanthera
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Ericales
Heimo::  Pentaphylacaceae  Engl., nom. cons.
Synonyymit
 Ternstroemiaceae de Candolle 
Katso myös
   Pentaphylacaceae Wikispeciesissä   Pentaphylacaceae Commonsissa 
Infobox OKNimi-testi OK: 
Pentaphylacaceae on runsaat 300 lajia käsittävä kasviheimo, joka kuuluu koppisiemenisten Ericales-lahkoon. Lahkon tunnetuin heimo on kanervakasvit (Ericaceae).
Tuntomerkit

Heimon kasvit ovat pensaita tai puita, joihin kerääntyy alumiinia. Lehtiasento on usein kaksirivinen, ja lehdet ovat tavallisesti sahalaitaisia. Kukat sijaitsevat yksittäin surkastuneitten lehtien hangoissa ja ovat keskikokoisia tai pienehköjä. Heteitä on paljon, palhot ovat lyhyitä ja ponnet pitkiä. Verhiön suojaama hedelmä on usein marja. Siemenessä on käyrä alkio.
Levinneisyys

Heimo kasvaa tropiikissa ja subtropiikissa, mutta Afrikassa niitä on suhteellisen vähän.
Luokittelu

Heimossa on 12 sukua ja 337 lajia kolmessa tribuksessa.
Luokittelu > 1. Pentaphylaceae P.F.Stevens & A.L.Weitzman

Tribuksessa on vain yksi laji (Pentaphylax euryoides), joka kasvaa siellä täällä Etelä-Kiinasta Sumatraan ulottuvalla alueella. Sen silmut ovat suomuisia ja lehdet ehytlaitaisia. Kukassa on viisi leveäpalhoista hedettä. Yhdislehtinen sikiäin muodostuu viidestä emilehdestä, joissa kussakin on kaksi siemenaihetta kärki-istukassa. Hedelmä on avautuva ja sisältää litteitä siemeniä.
Luokittelu > 2. Ternstroemieae de Candolle

Sukuja on kaksi ja niissä yhteensä 103 lajia, joista 100 kuuluu sukuun Ternstroemia. Tribuksen lajit kasvavat tropiikissa, erityisesti Kaakkois-Aasiassa saaristoineen ja trooppisessa Amerikassa. Lehdet ovat valekiehkuroissa, ja lavassa on usein mustia pilkkuja; laidat ovat ehyet tai nyhäiset. Sekä verho-, terä- että hedekimput sijaitsevat kohdakkain, ja palhot ovat ponsia lyhyemmät. Kahdesta tai kolmesta emilehdestä muodostunut sikiäin on tavallisesti kehänpäällinen ja kärki-istukallisia siemenaiheita siinä on paljon. Hedelmä avautuu epäsäännöllisesti ja on muutamasiemeninen.
Luokittelu > 3. Freziereae de Candolle

Tribus käsittää yhdeksän sukua ja 233 lajia Kaakkois-Aasiassa saaristoineen, Havaijilla, Keski- ja Etelä-Amerikassa, Länsi- ja Itä-Afrikassa sekä Kanariansaarilla. Kasvien lehdet ovat hajallaan versossa tavallisesti kahdessa rivissä, joskus kierteisesti. Lapa on ehyt- tai sahalaitainen. Kukat ovat kaksi- tai yksineuvoisia, jolloin kasvit ovat kaksikotisia. Kukat voivat sijaita ryhmissä. Heteitä on jopa 60 yhtenä kiehkurana. Sikiäin, joka koostuu tavallisesti kolmesta yhteen kasvaneesta emilehdestä, on tavallisesti kehänpäällinen ja sisältää usein runsaasti siemenaiheita. Hedelmä on tavallisesti marja, harvoin luumarja, ja ruskeita tai mustia siemeniä on tavallisesti paljon. Runsaiten on lajeja suvuissa Adinandra (80 lajia), Eurya (75 lajia) ja Freziera (57 lajia).
Luokittelu > Suvut

Pentaphylacaceae-heimoon kuuluvia sukuja ovat:
Adinandra Jack
Anneslea Wallich
Balthasaria
Cleyera Thunberg – salpapensaat
Eurya Thunberg
Euryodendron H.T.Chang
Freziera
Killipiodendron
Paranneslea
Pentaphylax
Symplococarpon Airy Shaw
Ternstroemia L.f.
Ternstroemiopsis Urban
Visnea – mokkamarjat
Teofilos III

Teofilos III (2010).
Teofilos III, siviilinimeltään Ilías Giannópoulos (kreik. Ηλίας Γιαννόπουλος; s. 4. huhtikuuta 1952, Messenia, Kreikka), on Jerusalemin pyhän kaupungin ja koko Palestiinan patriarkka, Jerusalemin kreikkalais-ortodoksisen kirkon päämies. Hänet nimitettiin tehtävään vuonna 2005, kun hänen edeltäjänsä Irenaios I oli tullut erotetuksi.
Teofilos III opiskeli niin Ateenassa ja Jerusalemissa kuin Lontoossakin. Äidinkielensä kreikan lisäksi hän puhuu englantia ja arabiaa.
Tatra T5A5

| Tatra T5A5 |
| --- | --- |

Perustiedot
Tyyppi:  raitiovaunu
Valmistaja:  ČKD Tatra
Lukumäärä:  1
Valmistusvuodet:  1981
Istumapaikkoja:  135 (seisomapaikat mukaan lukien)
Tekniset tiedot
Huippunopeus:  65 km/h
Pituus:  14 300 mm
Leveys:  2 500 mm
Korkeus:  3 145 mm
Raideleveys:  1 435 mm
Telit:  2 kpl
Moottori:  4×TE 022H
Moottorin teho:  4×40 kW
Vetovoima:  600 V tasavirta
Tatra T5A5 oli ČKD Tatran Prahassa valmistama kokeellinen raitiovaunu, joka kehitettiin vuonna 1972.
Historia

Koska T5A5 suunniteltiin aikaisempien mallien seuraajaksi, siihen tuli samanlaiset sähkölaitteet kuin edeltäjiinsä, mutta moottoria oli parannettu. Koekappale tuli käyttöön vuonna 1974, koeajoon Prahassa, mutta se poistettiin kaksi vuotta myöhemmin. Vaunun sähkölaitteita käytettiin B6A2:n suunnittelussa Itä-Saksassa, ja se romutettiin lopullisesti vuonna 1985.
Kun huomattiin, että alkuperäistä koekappaletta ei voinut ottaa sarjatuotantoon, toinen malli valmistui vuonna 1981, ja sitäkin kokeiltiin yksinomaan Prahassa. Koeajojakso ei kestänyt pitkään ja kuten ensimmäinen koekappalekaan, sekään ei jäänyt säännölliseen liikenteeseen.
Käännös suomeksi
Teofil Józef Wilski

Teofil Józef Wilski
Teofil Józef Wilski (16. lokakuuta 1935 Skubarczewo – 26. maaliskuuta 2022) oli puolalainen roomalaiskatolinen piispa. Hänet vihki papiksi Gnieznon arkkihiippakuntaan Stefan Wyszyński 11. kesäkuuta 1960. Hänet nimitettiin Kaliszin hiippakunnan vihkipiispaksi ja Castellum in Mauretanian titulaaripiispaksi 8. huhtikuuta 1995, ja piispaksi vihkiminen seurasi 8. toukokuuta. Pääkonsekraattorina toimi Jerzy Stroba, jota avustivat Stanisław Napierała ja Bronisław Dembowski.
Wilski jäi eläkkeelle 31. lokakuuta 2011.
Parallel Universe (albumi)

| Parallel Universe Hawkwind |
| --- | --- | --- |

Kokoelmalevyn tiedot
 Äänitetty : 1970–1974
 Julkaistu: 22. elokuuta 2011
 Tyylilaji: space rock, progressiivinen rock, heavy rock, folk rock
 Levy-yhtiö: EMI
Hawkwindin muut julkaisut
| The Dream Goes On – Anthology 1985–1997 2008 | Parallel Universe 2011 |   |
Parallel Universe – A Liberty/U.A. Years Anthology 1970–1974 on Hawkwind-yhtyeen vuonna 2011 julkaistu 3:n cd:n kokoelma-albumi, joka sisältää materiaalia vuosilta 1970–1974, jolloin yhtye oli Liberty Recordsin (sittemmin United Artists Records) artisti. Se sisältää kappaleita yhtyeen virallisilta julkaisuilta sekä myös ennenjulkaisemattomia versioita ja kappaleita. Lisäksi digitaalisessa muodossa julkaistiin ep Hawkwind Zoo – Sunshine Special joka sisältää kappaleita ajalta jolloin yhtye toimi vielä Hawkwind Zoo-nimellä. Ennakkotietojen mukaan kappaleesta "Master Of The Universe" piti olla vaihtoehtoisilla vokaaleilla varustettu ennenjulkaisematon versio kokoelmalla mutta se jouduttiin jättämään pois nauhaongelmien takia ja tilalla on kappaleen originaali versio. Harvinaisemmat kappaleet kokoelmalla ovat ennenjulkaisemattomat "Hog Farm" sekä "Take What You Can", josta tosin on julkaistu hieman erilainen versio Weird Tapes 1–8-sarjassa. Mielenkiintoisena seikkana voidaan mainita vuoden 1975 Warrior on the Edge of Time-albumin, joka kuului yhtyeen United Artists Records-kauden julkaisuihin, aikaisten kappaleiden puuttumisen kokonaan. On tosin sanottu, ettei EMI:llä, joka omistaa vuosien 1970–1974 materiaalien oikeudet, olisi oikeuksia tällä hetkellä kyseisen albumin materiaaleihin. Alkuperäisjäsen Nik Turner on kirjoittanut kokoelman saatesanat.